L 248/18 Den Europæiske Unions Tidende 17.9.2008 KOMMISSIONENS FORORDNING (EF) Nr. 901/2008 af 16. september 2008 om suspension af importtold for visse mængder industrisukker for produktionsåret 2008/09 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter  (fusionsmarkedsordningen) (1), særlig  artikel 142 sammenholdt med artikel 4, og ud fra følgende betragtninger: (1) — Efter artikel 142 i forordning (EF) nr. 1234/2007 kan Kommissionen for at garantere den forsyning, der er nødvendig for fremstilling af de i nævnte forordnings artikel 62, stk. 2, omhandlede produkter, suspendere importtolden helt eller delvist for visse mængder sukker. (2) — Artikel 30 til 30d i Kommissionens forordning (EF) nr. 950/2006 af 28. juni 2006 om gennemførelsesbestem- melser for produktionsåret 2006/07, 2007/08 og 2008/09 for import og raffinering af sukkerprodukter i forbindelse med visse toldkontingenter og præferenceaf- taler ?) indeholder gennemførelsesbestemmelser vedrø- rende import af industrisukker som omhandlet i artikel 62, stk. 2, i forordning (EF) nr. 1234/2007. (3) — For at garantere den forsyning, der er nødvendig for fremstilling af de i artikel 62, stk. 2, i forordning (EF) nr. 1234/2007 omhandlede produkter til en pris svarende til verdensmarkedsprisen, er det i Fællesskabets interesse at suspendere importtolden helt for sukker til fremstilling af de nævnte produkter for produktionsåret 2008/09, for en mængde svarende til halvdelen af dets behov for industrisukker. (4) — Den mængde sukker, der skal importeres til industrien for produktionsåret 2008/09, bør derfor fastsættes. (5) — Forvaltningskomitéen for Den Fælles Markedsordning for Landbrugsprodukter har ikke afgivet udtalelse inden for den tidsfrist, der er fastsat af dens formand — UDSTEDT FØLGENDE FORORDNING: Artikel 1 For produktionsåret 2008/09 suspenderes importtolden helt for en mængde på 400000 tons industrisukker, der henhører under KN-kode 1701 og bærer løbenummer 09.4390, jf. artikel 30 i forordning (EF) nr. 950/2006. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Den anvendes fra den 1. oktober 2008. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. september 2008. På Kommissionens vegne Mariann FISCHER BOEL Medlem af Kommissionen ()) EUT L 299 af 16.11.2007, s. 1. (?) EUT L 178 af 1.7.2006, s. 1.